Frode Jacobsen (1968)

Frode Jacobsen (født 1968) er en norsk politiker (Ap) og leder i Oslo Arbeiderparti. Ved stortingsvalget 2021 ble han valgt inn som første vararepresentant fra Oslo og ble fast møtende vara for Jonas Gahr Støre da han ble statsminister 14. oktober 2021. Jacobsen er fra før kjent som mangeårig leder i Bøler Arbeiderpartilag.

Jacobsen begynte den politiske karrieren i Arbeidernes ungdomsfylking, der han blant annet var økonomiansvarlig i Oslo AUF.«Byrådssekretær i AUF-klemme». Aftenposten Aften (23. mars 1995) I 1993 ble Jacobsen byrådssekretær for barne- og utdannelsesbyråd Gro Balas, etter å ha arbeidet som journalist i Aktuelt Perspektiv, i A-pressen og i Arbeiderbladet.«To nye byrådssekretærer». Aftenposten Aften (14. september 1993) Våren 1995 kom det frem i en serie artikler i avisen VG at Jacobsen stod bak et titall falske kurssøknader til Oslo kommune mens han var økonomiansvarlig for AUF i Oslo. Jacobsen bad da om å gå av, men ble i stedet permittert uten lønn i et halvt år. I september gikk han tilbake til sin gamle stilling som byrådssekretær.«AUF-trikser tilbake på jobb». VG (9. september 1995)

I 1997 ble Jacobsen politisk rådgiver for daværende finansminister Jens Stoltenberg.«Ny rådgiver for finansministeren». NTBtekst (6. juni 1997) Etter at Ap-regjeringen gikk av ble han rådgiver i Aps bystyregruppe i Oslo. I 1999 kom Jacobsen i fokus i forbindelse med lederdebatten i partiet, der han var en skarp kritiker av Thorbjørn Jagland.«Lederdebatten i Oslo Ap. ødeleggende for partiet». Aftenposten Aften (8. oktober 1999)«Rabaldermøte i Ap: I kø for å fjerne Jagland». VG (29. september 1999)

Jacobsen var leder av kontrollutvalget i Oslo kommune fra 1999 til 2015 . I mars 2015 ble han ved en tilleggsnominasjon plassert på fjerdeplass på Arbeiderpartiet liste til kommunestyrevalget i Oslo i 2015, etter at Ole Jacob Frich som opprinnelig var nominert på denne plassen trakk seg på grunn av sykdom.Jacobsen på fjerdeplass i Oslo Ap NRK. 18. mar 2015 Jacobsen ble gruppeleder for Arbeiderpartiets bystyregruppa da Ap dannet byråd med SV og MdG i oktober 2015. Før dette hadde han stillingen som fagdirektør i Kommunikasjonsenheten i Kommunal- og moderniseringsdepartementet.

Frode Jakobsen er sønn av tidligere redaktør i Arbeiderbladet, Arvid Jacobsen.«Derfor slo ingen alarm». VG (23. mai 1995)

 Stortingskomitéer 
 2021–2025 Medlem av Finanskomiteen

 Referanser 

 Eksterne lenker 


Kategori:Ap-politikere i Oslo
Kategori:Tillitsvalgte i AUF
Kategori:Politiske rådgivere fra Arbeiderpartiet
Kategori:Norske kommunikasjonsfolk
Kategori:Journalister i Dagsavisen eller forløpere
Kategori:Stortingsrepresentanter for Oslo
Kategori:Stortingsrepresentanter 2021–2025
Kategori:Personer fra Oslo